CELEX: 31972R0922
Language: el
Date: 1972-05-02 00:00:00
Title: Κανονισμός (ΕΟΚ) αριθ. 922/72 του Συμβουλίου της 2ας Μαΐου 1972 περί καθορισμού των γενικών κανόνων χορηγήσεως ενισχύσεως για τους μεταξοσκώληκες, για την περίοδο εκτροφής 1972/1973

Avis juridique important

|

31972R0922

Κανονισμός (ΕΟΚ) αριθ. 922/72 του Συμβουλίου της 2ας Μαΐου 1972 περί καθορισμού των γενικών κανόνων χορηγήσεως ενισχύσεως για τους μεταξοσκώληκες, για την περίοδο εκτροφής 1972/1973  

Επίσημη Εφημερίδα αριθ. L 106 της 05/05/1972 σ. 0001 - 0001 Φινλανδική ειδική έκδοση: Κεφάλαιο 3 τόμος 4 σ. 0129  Δανική ειδική έκδοση: Σειρά I Κεφάλαιο 1972(II) σ. 0377  Σουηδική ειδική έκδοση: Κεφάλαιο 3 τόμος 4 σ. 0129  Αγγλική ειδική έκδοση: Σειρά I Κεφάλαιο 1972(II) σ. 0393  Ελληνική ειδική έκδοση: Κεφάλαιο 03 τόμος 7 σ. 0223  Ισπανική ειδική έκδοση: Κεφάλαιο 03 τόμος 5 σ. 0224  Πορτογαλική ειδική έκδοση : Κεφάλαιο 03 τόμος 5 σ. 0224 

ΚΑΝΟΝΙΣΜΟΣ (ΕΟΚ) αριθ. 922/72 ΤΟΥ ΣΥΜΒΟΥΛΙΟΥ της 2ας Μαΐου 1972 περί καθορισμού των γενικών κανόνων χορηγήσεως ενισχύσεως για τους μεταξοσκώληκες, για την περίοδο εκτροφής 1972/1973ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 845/72 του Συμβουλίου της 24ης Απριλίου 1972 περί ειδικών μέτρων για την προώθηση της εκτροφής μεταξοσκωλήκων(1), και ιδίως το άρθρο 2 παράγραφος 4,  την πρόταση της Επιτροπής,  Εκτιμώντας:  ότι το άρθρο 2 του κανονισμού (ΕΟΚ) αριθ. 845/72 προβλέπει τη χορήγηση ενισχύσεως για τους μεταξοσκώληκες που εκτρέφονται στην Κοινότητα και ότι πρέπει να θεσπισθούν οι γενικοί κανόνες εφαρμογής που προβλέπονται από το ίδιο άρθρο- ότι, για την απλοποίηση της εφαρμογής του καθεστώτος ενισχύσεως, πρέπει να περιορισθεί η χορήγησή της, σε κάθε Κράτος μέλος, στους μεταξοσκώληκες που εκτρέφονται στο έδαφος του κράτους αυτού- ότι, για την εξασφάλιση της καλής λειτουργίας του καθεστώτος αυτού, πρέπει να ορισθούν οι δικαιούχοι της ενισχύσεως και να προσδιορισθούν ορισμένες προϋποθέσεις χορηγήσεώς της- ότι είναι αναγκαίο να προβλεφθεί ένα σύστημα διοικητικού ελέγχου που να εγγυάται ότι η ενίσχυση θα χορηγείται μόνο για προϊόντα, που δύνανται να τύχουν της ενισχύσεως αυτής- ότι για την εξασφάλιση της ενιαίας εφαρμογής του καθεστώτος αυτού, πρέπει να καθορισθούν οι λεπτομέρειες υπολογισμού της ενισχύσεως- ότι πρέπει να περιορισθεί η ισχύς του παρόντος κανονισμού σε περίοδο που να επιτρέπει την εκτίμηση της αποτελεσματικότητός του,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για τη χορήγηση της ενισχύσεως για τους μεταξοσκώληκες που εκτρέφονται στην Κοινότητα, που προβλέπεται στο άρθρο 2 του κανονισμού (ΕΟΚ) αριθ. 845/72, για την περίοδο εκτροφής 1972/1973, εφαρμόζονται οι γενικοί κανόνες που ορίζονται στα επόμενα  άρθρα.   Άρθρο 2  1. Κάθε Κράτος μέλος χορηγεί την ενίσχυση για τους μεταξοσκώληκες που εκτρέφονται στο έδαφός του, κατόπιν αιτήσεως του εκτροφέα.  2. Επιτρέπεται στα Κράτη μέλη να χορηγούν την ενίσχυση μόνο στους εκτροφείς, που έχουν προμηθευθεί τα κουτιά μεταξοσπόρου από έναν αναγνωρισμένο οργανισμό και οι οποίοι, μετά την επιτυχή αποπεράτωση της εκτροφής μεταξοσκωλήκων, έχουν παραδώσει τα  παραχθέντα κουκούλια στον αναγνωρισμένο οργανισμό.  3. Η εκτροφή μεταξοσκωλήκων θεωρείται ότι έχει αποπερατωθεί επιτυχώς, όταν τα κουτιά μεταξοσπόρου που χρησιμοποιήθηκαν για την εκτροφή απέδωσαν μία ελάχιστη παραγωγή κουκουλίων η οποία θα καθορισθεί.   Άρθρο 3  Τα Κράτη μέλη παραγωγοί εισάγουν διοικητικό έλεγχο, που εγγυάται ότι το προϊόν, για το οποίο ζητείται η ενίσχυση, πληροί τις προϋποθέσεις που απαιτούνται για τη χορήγησή της.   Άρθρο 4  Το ποσό της ενισχύσεως υπολογίζεται κατά κουτί μεταξοσπόρου.   Άρθρο 5  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Μαΐου 1972.  Για το Συμβούλιο Ο Πρόεδρος G. THORN  (1) ΕΕ αριθ. Ν 100 της 27.4.1972, σ. 1.